text: [{"text_idx": "#000004", "text": "Tann 23. desembur 2021 undirskriva\u00f0i Bakkafrost eina avtalu um keyp av partabr\u00f8vunum i\u0301 Munkebo Seafood A/S. Keypi\u00f0 er gj\u00f8rt saman vi\u00f0 Michael Karlsen, sum hevur veri\u00f0 dagligur lei\u00f0ari i\u0301 Munkebo Seafood seinastu mongu a\u0301rini. Partabr\u00f8vini eru keypt fra\u0301 Paul Lybech, sum umvegis DP Holding Danmark A/S hevur veri\u00f0 partur av Munkebo Seafood i\u0301 n\u00e6rum 25 a\u0301r. Avtalan var\u00f0 gj\u00f8gnumf\u00f8rd 1. januar 2022."}, {"text_idx": "#000005", "text": "Munkebo Seafood A/S var stovna\u00f0 i\u0301 1979, og hevur si\u0301\u00f0ani stovnan virka\u00f0 vi\u00f0 ni\u00f0ursjo\u0301\u00f0ing av fiskav\u00f8rum a\u0301 virkinum i\u0301 Munkebo a\u0301 Fjo\u0301ni. Felagi\u00f0 rekur i\u0301 dag eitt framkomi\u00f0 ni\u00f0ursjo\u0301\u00f0ingarvirki, og hevur eitt breitt v\u00f8ruu\u0301rval. Ein sto\u0301rur partur av framlei\u00f0sluni byggir a\u0301 laks. Bakkafrost hevur seinasti a\u0301rini veri\u00f0 ein av st\u00f8rstu veitarunum hja\u0301 Munkebo Seafood, og felagi\u00f0 passar ti\u0301 v\u00e6l inn i\u0301 vir\u00f0isketuna hja\u0301 Bakkafrost og a\u00f0alma\u0301linum um at ver\u00f0a framlei\u00f0ari av li\u00f0ugv\u00f8rum. Vi\u00f0 einari vaksandi framlei\u00f0slu av laksi i\u0301 F\u00f8royum og i\u0301 Skotlandi komandi a\u0301rini, ver\u00f0ur ra\u0301v\u00f8rugrundarlagi\u00f0 undir framlei\u00f0sluni hja\u0301 Munkebo Seafood styrkt."}, {"text_idx": "#000006", "text": "Michael Karlsen heldur fram som dagligur lei\u00f0ari i\u0301 Munkebo Seafood, nu\u0301 vi\u00f0 einum ognarluti a\u0301 10%. Virksemi\u00f0 a\u0301 Munkebo Seafood heldur fram o\u0301broytt. Munkebo Seafood hevur 40 starvsfo\u0301lk, og v\u00f8rurnar ver\u00f0a i\u0301 h\u00f8vu\u00f0sheitum seldar a\u0301 evropeiska markna\u00f0inum til matv\u00f8ruhandlar. Munkebo Seafood hev\u00f0i i\u0301 2019 ein brutto vinning a\u0301 13,7m kr, vi\u00f0 einum rakstrarvinningini a\u0301\u00f0renn fi\u0301ggjarligar u\u0301trei\u00f0slur og skatt a\u0301 2,1m kr, og i\u0301 2020 ein brutto vinning a\u0301 18,5m kr, vi\u00f0 einum rakstrar avlopi\u00f0 a\u0301\u00f0renn fi\u0301ggjarligar u\u0301trei\u00f0slur og skatt a\u0301 4,8m kr. Felagi\u00f0 hevur munandi t\u00f8ka framlei\u00f0sluorku til framti\u0301\u00f0ar v\u00f8kstur."}, {"text_idx": "#000007", "text": "Vi\u00f0 keypinum av Munkebo Seafood kann Bakkafrost \u00f8kja um v\u00f8ruu\u0301rvali\u00f0 av li\u00f0ugt v\u00f8rum. Bakkafrost bjo\u0301\u00f0ar i\u0301 dag feskan, frystan og royktan laks, og nu\u0301 legst ni\u00f0ursjo\u0301\u00f0a\u00f0ur laksur afturat. Bakkafrost hevur eitt altjo\u0301\u00f0a s\u00f8lukervi, og v\u00f8rurnar fra\u0301 Munkebo Seafood fara nu\u0301 at ver\u00f0a bjo\u0301\u00f0a\u00f0ar u\u0301t a\u0301 einum st\u00f8rri markna\u00f0i sum i\u0301skoyti til hinar li\u00f0ugv\u00f8rurnar fra\u0301 Bakkafrost."}, {"text_idx": "#000008", "text": "Bakkafrost er st\u00f8rsta alifyrit\u00f8ka i\u0301 F\u00f8royum og hevur harafturat umfatandi alivirksemi i\u0301 Skotlandi."}, {"text_idx": "#000009", "text": "Bakkafrost samtaki\u00f0 hevur fulla vir\u00f0isketu fra\u0301 fiskamj\u00f8l og ly\u0301si, til laksafo\u0301\u00f0ur, kynb\u00f8ta arbei\u00f0i og rognaframlei\u00f0slu, til aling, virking og s\u00f8lu. Bakkafrost hevur virksemi\u00f0 i\u0301 F\u00f8royum, Skotlandi, Englandi, USA og nu\u0301 eisini i\u0301 Danmark. Bakkafrost samtaki\u00f0 hev\u00f0i undan yvirt\u00f8kuna 1.644 starvsfo\u0301lk (a\u0301rsverk)."}, {"text_idx": "#000010", "text": "Try\u0301st a\u0301 kn\u00f8ttin og melda teg til okkara ti\u0301\u00f0indabr\u00e6v"}]